Document ID: 31998D0737

ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Δεκεμβρίου 1998 για την παράταση της κοινής δράσης 95/545/ΚΕΠΠΑ που αφορά τη συμμετοχή της Ευρωπαϊκής Ένωσης στις διαρθρώσεις εφαρμογής της ειρηνευτικής συμφωνίας για τη Βοσνία-Ερζεγοβίνη και για την τροποποίηση της απόφασης 98/607/ΚΕΠΠΑ (98/737/ΚΕΠΠΑ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη συνθήκη για την ίδρυση της Ευρωπαϊκής Κοινότητας και ιδίως το άρθρο Ι.3,
Εκτιμώντας:
ότι, στις 11 Δεκεμβρίου 1995, το Συμβούλιο υιοθέτησε την κοινή δράση 95/545/ΚΕΠΠΑ όσον αφορά τη συμμετοχή της Ευρωπαϊκής Ένωσης στις διαρθρώσεις εφαρμογής της ειρηνευτικής συμφωνίας για τη Βοσνία-Ερζεγοβίνη (1), κοινή δράση που παρετάθη στις 20 Νοεμβρίου 1996 με την απόφαση 96/745/ΚΕΠΠΑ (2) και συμπληρώθηκε στις 26 Οκτωβρίου 1998 με την απόφαση 98/607/ΚΕΠΠΑ (3) 7
ότι, το Συμβούλιο, στα συμπεράσματά του της 7ης Δεκεμβρίου 1998, διαβεβαίωσε για τη σταθερή υποστήριξή του τον Ανώτατο Αντιπρόσωπο στη Βοσνία-Ερζεγοβίνη 7
ότι, κατά το Συμβούλιο υλοποίησης των ειρηνευτικών συμφωνιών που διεξήχθη στη Μαδρίτη στις 15-16 Δεκεμβρίου 1998, η Ένωση επανέλαβε την υποστήριξή της προς τις προσπάθειες του Ανώτατου Αντιπροσώπου 7
ότι, στις 31 Δεκεμβρίου 1998 λήγει η κοινή δράση 95/545/ΚΕΠΠΑ και είναι σκόπιμη η παράτασή της 7 ότι είναι σκόπιμο να εξασφαλισθεί η συνέχεια της συνεισφοράς της Ένωσης στις δαπάνες που συνδέονται με αυτήν την παράταση,
ΑΠΟΦΑΣΙΖΕΙ:
Άρθρο 1
Η κοινή δράση 95/545/ΚΕΠΠΑ παρατείνεται ως τις 31 Δεκεμβρίου 1999.
Άρθρο 2
Το άρθρο 2 της απόφασης 98/607/ΚΕΠΠΑ αντικαθίσταται από το ακόλουθο κείμενο:
«Άρθρο 2
Η παρούσα απόφαση αρχίζει να ισχύει την ημέρα της υιοθέτησής της και εφαρμόζεται έως τις 31 Δεκεμβρίου 1999».
Άρθρο 3
Η παρούσα απόφαση αρχίζει να ισχύει την ημέρα της υιοθέτησής της.
Άρθρο 4
Η παρούσα απόφαση δημοσιεύεται στην Επίσημη Εφημερίδα.
Βρυξέλλες, 22 Δεκεμβρίου 1998.

Labels: 18
15
19
5